<classify> VITEGA Uchumi vitatu vitakavyojengwa na Jiji la Dodoma vinatazamiwa kukusanya Sh bilioni 21.4 kama mapato ya ndani ya halmashauri hiyo mara vitakapokamilika.Akizungumza na Habari- Leo, Mkurugenzi wa Jiji la Dodoma Godwin Kunambi alisema vitega uchumi hivyo ni pamoja na ujenzi wa Dodoma City Hoteli, jengo la Sunja na Victoria pamoja na jengo la Kitega Uchumi katika Mji wa Serikali, eneo la Mtumba, jijini Dodoma.Jengo la Sunja na Victoria inatazamiwa kukusanya Sh bilioni 6.0, Dodoma City Hotel inatazamiwa kukusanya mapato ghafi sh bilioni 13.7 na kitenga uchumi katika mji wa serikali unatazamiwa kukusanya Sh bilioni 1.7 na kufanya jumla ya mapato kuwa Sh bilioni 21.4, alisema.Kunambi alisema, ujenzi wa jengo la Sunja na Victoria, unalenga kulipatia jiji hilo mapato na kutoa huduma kwa wananchi mbalimbali wakiwemo watumishi wa serikali waliohamia jijini hapa.Alisema mradi huo unategemea kutengeneza maeneo ya biashara na nyumba za kupangisha yenye ukubwa wa mita za mraba 15,353. Kunambi alisema kutakuwa na maegesho ya magari 117, bajaji na pilipiki 30, maeneo ya benki, ya biashara, maeneo ya ofisi, maeneo ya makazi, migahawa na jiko pamoja na maegesho ya magari na pikipiki.Kunambi alisema ujenzi wa Dodoma City Hotel itakayokuwa na ghorofa 11, mradi huo unalenga kujenga jengo lenye mchanganyiko wa biashara, makazi, maofisi na kumbi za mikutano. Kunambi alisemajengo hilo pia litakuwa na kumbi za mikutano, vyumba vya kulala 117, na kutakuwa na mgahawa, jiko na maegesho ya magari.  <topic>: kitaifa 